31996D0091
L 021/69
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 22 януари 1996 година
относно одобрение на изменението на член VII от Конвенцията относно риболова и опазването на живите ресурси в Балтийско море и проливите Белт
(96/91/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност и по-специално член 43, във връзка с член 228, параграф 3, алинея първа от него,
като взе предвид предложението на Комисията (1),
като взе предвид становището на Европейския парламент (2),
като има предвид, че Конвенцията относно риболова и опазването на живите ресурси в Балтийско море и проливите Белт, подписана в Гданск на 13 септември 1973 г., беше изменена с Протокола към Конференцията на представителите на държавите, страни по Конвенцията, подписан във Варшава на 11 ноември 1982 г.;
като има предвид, че Общността се присъедини към Конвенцията относно риболова и запазването на живите ресурси в Балтийско море и проливите Белт на 18 март 1984 г. (3);
като има предвид, че се проведоха преговори по време на 20-та Сесия на Международната комисия по рибарство в Балтийско море с оглед изменение на член VII от тази конвенция, и установяване на по-близка връзка между финансовото участие на договарящите се страни и обема на рибните ресурси, разпределени им съгласно Конвенцията;
като има предвид, че предложеното изменение ще влезе в сила 90 дни след като правителството депозитар получи нотификация за приемане на това изменение от всички договарящи се страни;
като има предвид, че в светлината на риболовните възможности, полагащи се на Общността по Конвенцията, е в интерес на Общността да одобри предложеното изменение,
РЕШИ:
Член 1
С настоящото Общността одобрява изменението на член VII от Конвенцията относно риболова и опазването на живите ресурси в Балтийско море и проливите Белт.
Текстът на изменението е приложен към настоящото решение.
Член 2
С настоящото председателят на Съвета се упълномощава да определи лицето, оправомощено да нотифицира правителството депозитар за одобрението на Общността в съответствие с член XVI от Конвенцията.
Съставено в Брюксел на 22 януари 1996 година.